Matt LeBlanc

Ranný život

LeBlanc sa narodil v meste Newton v americkom štáte Massachusetts. Jeho mama, Patricia, bola vedúca kancelárie a jeho otec, Paul LeBlanc, bol mechanik. Navštevoval Newton North High School a štúdium ukončil v roku 1985.
Vo veku 17 rokov sa presťahoval do New Yorku, aby začal kariéru modela.

1987–1994: Ranná kariéra

LeBlanc sa prvýkrát objavil v reklame na paradajkový kečup Heinz v roku 1987. V roku 1988 účinkoval v televíznom dramatickom seriále TV 101, ktorý mal len jednu sériu. V roku 1991 hral v populárnom sitkome televízie Fox Ženatý so záväzkami. Hral Vinnieho Verducciho, syna jedného z kamarátov hlavnej postavy, Ala Bunda a priateľa Alovej dcéry, Kelly. Zahral si aj v dvoch krátkych spin-offoch seriálu Ženatý so záväzkami, Top of the Heap v roku 1991 a Vinnie a Bobby v roku 1992.
Objavil sa v dvoch hudobných klipoch Jona Boa Joviho „Miracle“ v roku 1990 a „Say It Isn't So“ v roku 2000. Objavil sa aj v pesničke Alanis Morissetteovej Walk Away v roku 1991, v posledných sekundách pesničky Into the Great Wide Open kapely Tom Petty and the Heartbreakers, kde si dáva robiť tetovanie a v pesničke Boba Segera Night Moves v roku 1994.

1994–2004: Prelomová rola Joeyho Tribbianiho

LeBlanc zažiaril v roli Joeyho Tribbianiho v seriáli Priatelia a hral túto postavu 12 rokov – 10 sérií v seriáli Priatelia a 2 série v spin-offe Priateľov Joey. Priatelia boli úspešný a LeBlanc sa spolu s jeho hereckými kolegami stali celebritami. Tento sitkom sa stal hitom a vysielal sa 10 rokov vo štvrtok večer na NBC.
Za účinkovanie v Priateľoch bol trikrát nominovaný na Primetime Emmy Award, trikrát na Zlatý Glóbus a raz na Screen Actors Guild Award. Počas vysielania seriálu sa objavil aj vo filmoch Lookin' Italian (1994), Ed (1996), Stratení vo vesmíre (1998), Charlieho anjeli (2000), and v jeho pokračovaní, Charlieho anjeli: Na plný plyn (2003).

2006–2011: Prestávka

Po zrušení seriálu Joey LeBlanc oznámil, že si dá ročnú prestávku od hrania v televízii, ktorá sa však neskôr zmenila na päťročnú. Jeho ďalšou rolou sa stala fiktívna postava samého seba v seriáli Epizódy.

2011–súčasnosť: Epizódy, Top Gear & Man with a Plan

V roku 2011 sa LeBlanc začal objavovať v seriáli Epizódy a v roku 2012 za svoju rolu v tomto seriáli získal Zlatý Glóbus za najlepší mužský herecký výkon v seriáli (komédia/muzikál) a bol štyrikrát nominovaný na Primetime Emmy Awards. Finálna, piata séria Epizód sa začala natáčať v roku 2016 a premiéru mala v 2017.
V roku 2012 sa LeBlanc objavil v druhej epizóde 18. série motoristickej relácie Top Gear, kde stanovil najrýchlejší čas 1:42.1 v automobile Kia Cee'd, čím tesne porazil predošlého držiteľa rekordu Rowana Atkinsona o 0,1 sekundu. Objavil sa aj v 4. epizóde 19. série, aby pretekal na novej Kia Cee'd a pokoril svoj predošlý čas. Vo februári 2016 BBC oznámila, že LeBlanc bude jedným z nových moderátorov Top Gear a v septembri 2016 podpísal dvojročnú zmluvu na moderovanie tejto relácie. 31. mája 2018 sa potvrdilo, že LeBlanc sa po 3 rokoch rozhodol odísť z Top Gear. Posledné séria s ním sa na obrazovkách objaví na jeseň 2018. LeBlanc okomentoval svoj odchod takto: „LeBlanc povedal, že aj napriek tomu, že show je „veľká zábava,“ „časové záväzky a rozsiahle cestovanie ma oddeľujú od mojej rodiny a priateľov viac, než je mi príjemne.“ Doplnil: „Je to nešťastné, ale z týchto dôvodov nebudem ďalej v relácii účinkovať, no navždy budem fanúšikom Top Gear a prajem tímu, aby úspešne pokračovali. Ďakujem za skvelú jazdu.“ 26. séria bude posledná, v ktorej sa LeBlanc objaví.
Od roku 2016 hrá LeBlanc v sitkome CBS Man with a Plan.

Osobný život

Matt LeBlanc sa v máji 2003 oženil s americkou modelkou Melissou McKnightovou. McKnightová a LeBlanc sa spoznali v roku 1997 vďaka jej kamarátke Kelly Phillipsovej, manželke herca Lou Diamond Phillipsa. LeBlanc požiadal Melissu o ruku o rok neskôr. Ich dcéra Marina Pearl, ktorá sa narodila v roku 2004, začala trpieť záchvatmi, keď mala osem mesiacov. V čase, keď mala 2 roky, však stav, ktorý sa považuje za formu dysplázie ustúpil. Bol tiež nevlastným otcom dvoch detí McKnightovej z prvého manželstva Tylera (nar. 1991) a Jacqueline Esposito.
LeBlanc a McKnightová sa rozišli 1. januára 2006. Neskôr, v marci tohto roku podali žiadosť o rozvod, pričom ako dôvod uviedli nezlučiteľné rozdiely. Rozviedli sa 6. októbra 2006.
Po rozvode začal LeBlanc chodiť s herečkou Andrea Andersovou, s ktorou sa stretol pri natáčaní sitkomu Joey. Pár sa rozdelil v januári 2015.
V marci 2018 LeBlanc potvrdil, že chodí s Aurorou Mulliganovou, producentkou Top Gear.